Kampinasas
Kampinasas (port. Campinas) – miestas Brazilijos pietryčiuose, San Paulo valstijoje, 96 km į šiaurės vakarus nuo San Paulo. Trečias pagal dydį valstijos miestas ir vienas didesnių šalyje. Tarptautinis oro uostas. Išvystyta mašinų, metalurgijos, chemijos, tekstilės pramonė. Prekybinis centras (kava, kakava, citrinos, cukrus, medvilnė). Veikia du universitetai (Unicamp ir katalikų universitetas), Šv. mergelės Marijos katedra, žemės ūkio tyrimų institutas, 10 muziejų, teatrai, meno galerijos. Simfoninis orkestras.